《诗》
魏晋·成公绥

洋洋熊耳流，巍巍伊阙山。高冈碣崔嵬，双阜夹长川。

素石何磷磷，水禽浮翩翩。远涉许颍路，顾思邈绵绵。

郁陶怀所亲，引领情缅然。

作者简介：（231—273）西晋初东郡白马人，字子安。少有俊才，博涉经传。性寡欲，不营资产。雅善音律，词赋甚丽。张华叹为绝伦，荐之太常，征博士，累迁中书郎。每与华受诏并为诗赋，又与贾充等参定《晋律》。所作《天地赋》、《啸赋》，皆为传世名篇。有集已佚，明人辑有《成公子安集》。